C 23/2
FI
Euroopan unionin virallinen lehti
23.1.2023
(5)
Sähköistä hallintoa koskevan Tallinnan julkilausuman sekä digitaaliyhteiskunnasta ja arvopohjaisesta digitaalisesta hallinnosta annetun Berliinin julistuksen kaltaisten aiempien aloitteiden, pohjalta jäsenvaltiot ovat kehottaneet digitaalista demokratiaa koskevassa julistuksessa ”Lisbon Declaration – Digital Democracy with a Purpose” luomaan digitalisaation mallin, joka vahvistaa digiekosysteemin inhimillistä ulottuvuutta, ja jonka ytimessä ovat digitaaliset sisämarkkinat.
Jäsenvaltiot ovat peräänkuuluttaneet digitalisaation mallia, jolla varmistetaan, että teknologian avulla voidaan vastata tarpeeseen toteuttaa ilmastotoimia ja suojella ympäristöä.
(6)
Digitalisaatiota koskeva EU:n visio asettaa ihmiset keskiöön, lisää heidän vaikutusmahdollisuuksiaan ja edistää innovatiivisia yrityksiä.
Vuoteen 2030 ulottuvaa ”Polku digitaaliselle vuosikymmenelle” -ohjelmaa koskevassa päätöksessä asetetaan neljään pääkohtaan (digiosaaminen, digitaaliset infrastruktuurit, yritysten digitalisaatio ja julkisten palvelujen digitalisaatio) perustuvat konkreettiset digitalisaatiotavoitteet.
EU:n tapa digitalisoida taloutta ja yhteiskuntaa kattaa erityisesti digitaalisen itsenäisyyden avoimella tavalla, perusoikeuksien, oikeusvaltioperiaatteen ja demokratian kunnioittamisen, osallisuuden, saavutettavuuden, tasa-arvon, kestävyyden, häiriönsietokyvyn, turvallisuuden, elämänlaadun parantamisen, palvelujen saatavuuden sekä kaikkien oikeuksien ja toiveiden kunnioittamisen.
EU:n tavan olisi edistettävä dynaamista, resurssitehokasta ja oikeudenmukaista taloutta ja yhteiskun­ tamallia EU:ssa.
(7)
Tässä julistuksessa esitetään yhteiset poliittiset aikomukset ja sitoumukset ja palautetaan mieleen digitalisaation kannalta merkittävimmät oikeudet.
Julistuksen olisi myös ohjattava poliittisia päättäjiä, kun he pohtivat visiotaan digitalisaatiosta seuraavien seikkojen osalta: digitalisaation toteuttaminen ihmislähtöisesti; solidaarisuuden ja osallisuuden tukeminen yhteenliitettävyyden, digitaalisen koulutuksen ja osaamisen, oikeudenmukaisten ja kohtuullisten työolojen ja -ehtojen sekä verkossa olevien digitaalisen julkisten palvelujen saatavuuden avulla; valinnanvapauden tärkeyden korostaminen, kun on kyse vuorovaikutuksesta algoritmien ja tekoälyjärjestelmien kanssa ja oikeudenmukaisesta digiympäristöstä; digitaaliseen julkiseen tilaan osallistumisen edistäminen; turvallisuuden ja voimaantumisen lisääminen digitaalisessa ympäristössä, erityisesti lasten ja nuorten osalta, samalla kun varmistetaan yksityisyyden suoja ja mahdollisuus hallita omaa dataa; sekä kestävyyden edistäminen.
Tämän julistuksen eri lukujen olisi muodostettava kokonaisvaltainen viitekehys, eikä niitä pitäisi tarkastella erillään.
(8)
Tämän julistuksen olisi myös toimittava viitekohtana yrityksille ja muille asiaankuuluville toimijoille uusien teknologioiden kehittämisen ja käyttöönoton yhteydessä.
Tutkimuksen ja innovoinnin edistäminen on tältä osin tärkeää.
Erityistä huomiota olisi kiinnitettävä myös pk-yrityksiin ja startup-yrityksiin.
(9)
Digiyhteiskunnan ja talouden demokraattista toimintaa olisi edelleen vahvistettava oikeusvaltioperiaatetta, tehokkaita oikeussuojakeinoja ja lainvalvontaa kaikilta osin kunnioittaen.
Tämä julistus ei vaikuta oikeuksien käytön laillisiin rajoituksiin oikeuksien sovittamiseksi yhteen muiden oikeuksien käytön kanssa eikä välttämättömiin ja oikeasuhteisiin yleisen edun mukaisiin rajoituksiin.
(10) Tämä julistus perustuu nimenomaisesti EU:n primaarioikeuteen, erityisesti Euroopan unionista tehtyyn sopimukseen, Euroopan unionin toiminnasta tehtyyn sopimukseen, Euroopan unionin perusoikeuskirjaan, sekä sekundaarilain­ säädäntöön ja Euroopan unionin tuomioistuimen oikeuskäytäntöön.
Se perustuu myös Euroopan sosiaalisten oikeuksien pilariin ja täydentää sitä.
Se on luonteeltaan toteava eikä sellaisenaan vaikuta oikeussääntöjen sisältöön tai soveltamiseen.
(11) EU:n olisi tehtävä julistusta tunnetuksi suhteissaan muihin kansainvälisiin järjestöihin ja kolmansiin maihin, myös ottamalla mainitut oikeudet ja periaatteet huomioon kauppasuhteissaan.
Sen olisi pyrittävä siihen, että periaatteet ohjaavat kansainvälisiä kumppaneita kohti digitalisaatiota, jossa ihmiset ja heidän yleismaailmalliset ihmisoikeutensa asetetaan keskiöön kaikkialla maailmassa.
Julistuksen olisi erityisesti toimittava viitekohtana kansainvälisten järjestöjen yhteydessä toteutettaville toimille, kuten kestävän kehityksen Agenda 2030 -toimintaohjelman toteuttamiselle, sekä useita sidosryhmiä käsittävälle lähestymistavalle internetin hallintoon.